Sovesh/autoresearch-or huggingface dataset:
ଓଡ଼ିଶା ବିଧାନ ସଭାର ପ୍ରଥମ ବିଧାନ ସଭା ୨୦ ଫେବୃଆରୀ ୧୯୫୨ରୁ ଆରମ୍ଭ ହୋଇ ୪ ମଇ ୧୯୫୭ଯାଏଁ ଚାଲିଥିଲା । ଏହି ବିଧାନ ସଭାର ବାଚସ୍ପତି ଥିଲେ ନନ୍ଦ କିଶୋର ଦାସ  । ସେ ୦୬ ମାର୍ଚ୍ଚ ୧୯୫୨ରୁ ୨୭ ମଇ ୧୯୫୭ଯାଏଁ ଦାୟିତ୍ୱ ତୁଲାଇଥିଲେ । ଭାରତୀୟ ଜାତୀୟ କଂଗ୍ରେସ ଏହି ବିଧାନ ସଭାରେ ସଂଖ୍ୟାଗରିଷ୍ଠତା ହାସଲ କରିଥିଲା ଏବଂ ନବକୃଷ୍ଣ ଚୌଧୁରୀ ଏହି ବିଧାନ ସଭାର ମୁଖ୍ୟମନ୍ତ୍ରୀ ହୋଇଥିଲେ । ଗଣତନ୍ତ୍ର ପରିଷଦର ନେତା ଶ୍ରଦ୍ଧାକର ସୂପକାର ବିରୋଧୀ ଦଳର ନେତା ଭାବରେ ଏହି ବିଧାନ ସଭାରେ କାର୍ଯ୍ୟ କରିଥିଲେ ।

ନୂତନ ଭୋଟଦାନ ବ୍ୟବସ୍ଥା
ପୂର୍ବରୁ ୧୯୩୭ ଓ ୧୯୪୬ରେ ଯେଉଁ ନିର୍ବାଚନ ଅନୁଷ୍ଠିତ ହୋଇଥିଲା ସେଥିରେ ଚୌକିଦାରୀ ଟିକସ ପ୍ରଦାନକାରୀ ବ୍ୟକ୍ତିମାନେ ହିିଁ କେବଳ ଭୋଟ ଦେବାର ଅଧିକାର ପାଇଥିଲେ, ମାତ୍ର ଏହି ନିର୍ବାଚନରେ ୨୧ବର୍ଷ ଓ ତହିିଁରୁ ଊର୍ଦ୍ଧ୍ୱ ପୁରୁଷ ଓ ମହିଳାମାନେ ଭୋଟଦେବାର ଅଧିକାର ପାଇଥିଲେ ।

ଆସନ ବୃଦ୍ଧି
ଦେଶ ସ୍ୱାଧୀନ ହେବାପରେ ଗଡ଼ଜାତଗୁଡ଼ିକ ଓଡ଼ିଶା ପ୍ରଦେଶରେ ମିଶିବା ପରେ ନୂତନ ସମ୍ବିଧାନ କାର୍ଯ୍ୟକାରୀ ହୋଇଥିଲା । ସ୍ୱାଧୀନତା ପରେ ଓଡ଼ିଶାର ଜନସଂଖ୍ୟା ଓ କ୍ଷେତ୍ରଫଳ ବୃଦ୍ଧିପାଇଲା, ଫଳରେ ସେହି ଅନୁପାତରେ ନିର୍ବାଚନ କମିଶନ ଓଡ଼ିଶା ବିଧାନ ସଭା ପାଇଁ ଆସନ ସଂଖ୍ୟା ୬୦ରୁ ୧୪୦କୁ ବୃଦ୍ଧି କରାଇଥିଲେ । ୧୪୦ଟି ବିଧାନ ସଭା ଆସନରୁ ୭୬ଟି ଜଣିକିଆ ଓ ୩୨ଟି ଯୁଗ୍ମ ନିର୍ବାଚନ ମଣ୍ଡଳୀ ଭାବରେ ଚିହ୍ନଟ କରାଯାଇଥିଲା । ଏହି ୩୨ଟି ଯୁଗ୍ମ ନିର୍ବାଚନ ମଣ୍ଡଳୀରୁ ଜଣେ ସାଧାରଣ ବର୍ଗର ଓ ଜଣେ ଆଦିବାସୀ/ହରିଜନ (ସେମାନଙ୍କର ଜନସଂଖ୍ୟା ଅନୁପାତରେ) ନିର୍ବାଚିତ ହେବାର ସୁବିଧା ରଖାଯାଇଥିଲା ।

ସାଧାରଣ ନିର୍ବାଚନ
୧୯୫୧ ମସିହା ଶେଷ ଆଡ଼କୁ ଓଡ଼ିଶାରେ ନିର୍ବାଚନ ହେବା ନିମନ୍ତେ ସ୍ଥିର କରାଯାଇଥିଲା । ଓଡ଼ିଶାର ବିଧାନ ସଭା ଓ ଲୋକ ସଭା ଆସନ ନିମନ୍ତେ ୧୯୫୧ ମସିହା ଡିସେମ୍ବର ୨୦ ତାରିଖରୁ ୧୯୫୨ ମସିହା ଜାନୁଆରୀ ୨୪ ତାରିଖ ଯାଏଁ ଦୀର୍ଘ ୩୬ ଦିନ ବ୍ୟାପୀ ନିର୍ବାଚନ ଅନୁଷ୍ଠିତ ହୋଇଥିଲା । ଏହି ନିର୍ବାଚନ ଥିଲା ପ୍ରଥମ ସାମ୍ବିଧାନିକ ସାଧାରଣ ନିର୍ବାଚନ । ଏହି ନିର୍ବାଚନରେ ସମୁଦାୟ ୩୪.୧୯% ମତଦାନ ହୋଇଥିଲା ।

ଫଳାଫଳ
ଏହି ନିର୍ବାଚନରେ ଭାରତୀୟ ଜାତୀୟ କଂଗ୍ରେସ ୬୭ଟି ଆସନରେ ବିଜୟ ଲାଭ କରି ଏକକ ସଂଖ୍ୟାଗରିଷ୍ଠ ଦଳର ମାନ୍ୟତା ପାଇଥିଲା । ଗଣତନ୍ତ୍ର ପରିଷଦ ୩୧ଟି ଆସନରେ ବିଜୟୀ ହୋଇ ଦ୍ୱିତୀୟ ସ୍ଥାନରେ ରହିଥିଲା । ସୋସାଲିଷ୍ଟ ପାର୍ଟି ୧୦ଟି, କମ୍ୟୁନିଷ୍ଟ ପାର୍ଟି ୭ଟି, ଫରଓ୍ୱାର୍ଡ ବ୍ଲକ ଗୋଟିଏ ଓ ସ୍ୱାଧୀନ ପ୍ରାର୍ଥୀମାନେ ୨୪ଟି ଆସନରେ ବିଜୟୀ ହୋଇଥିଲେ ।

ଶପଥ ଗ୍ରହଣ ଏବଂ ସଭା ଆରମ୍ଭ
ନବକୃଷ୍ଣ ଚୌଧୁରୀ ସଂଖ୍ୟାଗରିଷ୍ଠ ଦଳର ନେତା ନିର୍ବାଚିତ ହୋଇ ୭ଜଣ ସ୍ୱାଧୀନ ସଭ୍ୟଙ୍କ ସମର୍ଥନରେ ୧୯୫୨ ମସିହା ଫେବୃଆରୀ ୨୦ ତାରିଖରେ ମୁଖ୍ୟମନ୍ତ୍ରୀ ଭାବରେ ଶପଥ ଗ୍ରହଣ କରିଥିଲେ ଏବଂ ପରେ ୧୯୫୨ ମସିହା ମାର୍ଚ୍ଚ ୪ତାରିଖରେ ପ୍ରଥମ ବିଧାନ ସଭାର ଅନ୍ୟ ସଭ୍ୟମାନେ ଶପଥ ଗ୍ରହଣ କରିଥିଲେ । ବିଧାନ ସଭା ସଦସ୍ୟ ରାଜା ଶୈଳେନ୍ଦ୍ର ନାରାୟଣ ଭଞ୍ଜଦେଓ ସଭ୍ୟମାନଙ୍କୁ ଶପଥପାଠ କରାଇଥିଲେ । ସେହିଦିନ ନବଗଠିତ ବିଧାନ ସଭାର ପ୍ରଥମ ବୈଠକ ନୂଆ ରାଜଧାନୀ ଭୁବନେଶ୍ୱରର ସର୍ଦ୍ଦାର ପଟେଲ ହଲରେ ଅନୁଷ୍ଠିତ ହୋଇଥିଲା ।

ଶ୍ରଦ୍ଧାକର ସୂପକାର ବିରୋଧିଦଳର ନେତା ଭାବରେ ନିର୍ବାଚିତ ହୋଇଥିଲେ । ନନ୍ଦକିଶୋର ଦାସ ବାଚସ୍ପତି ଓ ମୌଲବୀ ମହମ୍ମଦ ହନିଫ୍‍ ଉପବାଚସ୍ପତି ଭାବରେ ୧୯୫୨ ମସିହା ମାର୍ଚ୍ଚ ୮ ତାରିଖରେ ନିର୍ବାଚିତ ହୋଇଥିଲେ । ଏହି ବିଧାନ ସଭାରେ ସମୁଦାୟ ୩ଜଣ ମହିଳା ସଭ୍ୟ ନିର୍ବାଚିତ ହୋଇଥିଲେ । ସେମାନେ ହେଲେ; ପଟ୍ଟାମୁଣ୍ଡାଇ ନିର୍ବାଚନ ମଣ୍ଡଳୀର କୁମାରୀ ରାମ ରାଜ (ସ୍ୱାଧୀନ); ରାଜନଗରରୁ ସରସ୍ୱତୀ ଦେବୀ (କଂଗ୍ରେସ) ଓ ରଣପୁରରୁ ବସନ୍ତମଞ୍ଜରୀ ଦେବୀ (କଂଗ୍ରେସ) ।

ନିର୍ବାଚିତ ସଦସ୍ୟବୃନ୍ଦ
ପ୍ରଥମ ବିଧାନ ସଭା ନିର୍ବାଚନରେ ନିର୍ବାଚିତ ସଦସ୍ୟଙ୍କର ତାଲିକା:

ଆଧାର

ବାହାର ଆଧାର

ଓଡ଼ିଶାର ବିଧାନ ସଭା
୧୯୫୦ ଦଶକ
କକୋରୀ କାଣ୍ଡ ଉତ୍ତର ପ୍ରଦେଶର କକୋରୀଠାରେ ହେଇଥିବା ଏକ ଟ୍ରେନ ଲୁଠନ କାଣ୍ଡ । 9 ଅଗଷ୍ଠ ୧୯୨୫ ମସିହାରେ ଭାରତୀୟ ସ୍ୱାଧୀନତା ଆନ୍ଦୋଳନ ସମୟରେ ଏହି କାଣ୍ଡଟି ଲଖନଊଠାରେ ହେଇଥିଲେ। ଏହି ଲୁଣ୍ଠନଟି ହିନ୍ଦୁସ୍ତାନ ରିପବ୍ଲିକାନ ସଂଘଦ୍ୱାରା ଆୟୋଜିତ ହେଇଥିଲା।

ଏହି ଚୋରୀ କାଣ୍ଡଟି ରାମ ପ୍ରସାଦ ବିଷମିଲ ଓ ଅସଫୁଲ୍ଲା ଖାନଙ୍କ ନେତୃତ୍ୱରେ ହେଇଥିଲେ। HRA ସଂଘକୁ ସ୍ୱାଧୀନତା ଆନ୍ଦୋଳନରେ ଭାଗ ନେବା ପାଇଁ ଟଙ୍କାର ଆବଶ୍ୟକତା ଥିଲା ଓ ଏହି ଟ୍ରେନ ଚୋରୀଦ୍ୱାରା ସଂଘ ଟଙ୍କା ୟୋଗାଡ କରିବାର ଯୋଜନା କରିଥିଲା।  ଚୋରିକାଣ୍ଡକୁ ରାମ ପ୍ରସାଦ ବିଷ୍ମିଳ, ରାଜେନ୍ଦ୍ର ଲହରୀ, ଚନ୍ଦ୍ରଶେଖର ଆଜାଦ, ଶଚିନ୍ଦ୍ର ବକ୍ଷୀ, କେଶବ ଚକ୍ରବର୍ତୀ, ବନବାରୀ ଲାଲ ଓ ସଂଘର ଅନ୍ୟ ନେତାମାନେ ମିସି ସଫଳ କରିଥିଲେ।  ଏହି କାଣ୍ଡ ସମୟରେ ଟ୍ରେନରେ ଯାତ୍ରା କରୁଥିବା ଜଣେ ଯାତ୍ରୀ ମୃତ୍ୟୁବରଣ କରିଥିଲେ।

ଚୋରୀ କାହାଣୀ 
୯ ଅଗଷ୍ଟ ୧୯୨୫ ମସିହାରେ ସାହାଜନପୁରରୁ ଲଖନଊ ଯାଉଥିବା ଟ୍ରେନ ଯେତେବେଳେ କକୋରୀଠାରେ ପହଞ୍ଚିଲା ତେବେ ଟ୍ରେନରେ ଯାତ୍ରା କରୁଥିବା ଜଣେ ୟାତ୍ରୀ ଟ୍ରେନର ଚେନ ଟାଣିଥିଲେ ଟ୍ରେନ ଟିକୁ ରଖିବା ପାଇଁ। ଏହି ସମୟରେ ଟଙ୍କା ନେଉଥିବା ଏହି ଟ୍ରେନରୁ ୮୦୦୦ଟଙ୍କା ଲୁଟ ହେଇଥିଲା।

ଏହି ଚୋରୀ ଧରିବା ପାଇଁ ବ୍ରିଟିଶ ସରକାର ଚୋର ଧରିବା ଆରମ୍ଭ କରିଥିଲା ଯେଉଁଥିରେ HRAର ବିଭିନ୍ନ ନେତା ଗିରଫ ହେଇଥିଲେ। ତାଙ୍କ ନେତା ରାମ ପ୍ରସାଦ ବିଷମିଲ ୨୬ ସେପ୍ଟେମ୍ବର ୧୯୨୫ ମସିହାରେ ଗିରଫ ହେଇଥିଲେ ଓ ତାର ୧୦ ମାସ ପରେ ଖାନ ଦିଲ୍ଲୀଠାରେ ଧରା ପଡିଥିଲେ।

ଗିରଫଦାରୀ 
ମୂଳତଃ ୪୦ ଜଣ ଲୋକ ଏହି କାଣ୍ଡ ପାଇଁ ଗିରଫ ହେଇଥିଲେ।

କାକୋରୀ କାଣ୍ଡର ବିଚାରଣ 
ବିଷମିଲଙ୍କ ସମେତ ବିଭିନ୍ନ ନେତା ଚୋରୀ ଓ ହତ୍ୟା ଦୋଷ ପାଇଁ ଦୋଷୀ ଘୋଷଣା ହେଇଥିଲେ। ୧୫ ଜଣଙ୍କୁ ପ୍ରମାଣ ଅଭାବରୁ ମୁକ୍ତ କରାଯାଇଥିଲା।

ଶେଷ ଶୁଣାଣି 
ଦୋଷୀଙ୍କୁ ଏହି ପ୍ରକାରର ଦଣ୍ଡ ମିଳିଥିଲା:

 ବିଷମିଲ, ଠାକୁର ରୋଶନ ସିଂହ, ରାଜେନ୍ଦ୍ର ନାଥ ଓ ଅସଫକଲ୍ଲାହ ଖାନଙ୍କୁ ମୃତ୍ୟୁ ଦଣ୍ଡ ମିଳିଥିଲା।
 ଶଚିନ୍ଦ୍ର ନାଥ ଓ ଶଚିନ୍ଦ୍ର ବକ୍ଷୀଙ୍କୁ କଳାପାଣି।i

ଆଧାର 

ଉତ୍ତର ପ୍ରଦେଶ
ବିଜୟ କୁମାର ଶତପଥୀ, ଜଣେ ଓଡ଼ିଆ ଭାରୋତ୍ତଳକ ଅଟନ୍ତି । କୌଣସି ଆନ୍ତରାଷ୍ଟ୍ରୀୟ ପ୍ରତିଯୋଗୀତାରେ ପଦକ ଜିତିବାରେ ସେ ଥିଲେ ପ୍ରଥମ ଓଡ଼ିଆ ଖେଳାଳି । 

ବିଜୟ କୁମାର, ସ୍କୁଲରେ ପଢିବାବେଳୁ କ୍ରୀଡ଼ାପ୍ରତି ଆକର୍ଷିତ ଥିଲେ । ୧୯୬୯ମସିହାରୁ ସେ ଭାରୋତ୍ତଳନ ଆରମ୍ଭ କରିଥିଲେ । ୫୬କିଲୋ ଓଜନ ବର୍ଗରେ ସେ ପ୍ରତିଦ୍ୱନ୍ଦିତା କରୁଥିଲେ । ବ୍ରହ୍ମପୁରର "ବୀର ହନୁମାନ" କ୍ଲବରେ ସେ ଅଭ୍ୟାସ କରୁଥିଲେ । ବୃତ୍ତିଗତ ଜୀବନରେ ସେ ପ୍ରଥମେ ଭାରତୀୟ ନୌସେନା(୧୯୭୪ରେ ଯୋଗଦାନ) ଓ ପରେ ଭାରତୀୟ ରେଳରେ ଚାକିରି କରୁଥିଲେ । ୨୦୧୦ମସିହାରେ ସେ ଭାରତୀୟ ରେଳରୁ ସ୍ୱେଚ୍ଛାକୃତ ଅବସର ନେଇ, ଭାରୋତ୍ତଳନରେ ଅନ୍ୟମାନଙ୍କୁ ଶିକ୍ଷାଦାନ କରୁଛନ୍ତି ।

କ୍ରୀଡା ସଫଳତା 
 ୧୯୭୭ରୁ ୧୯୮୩ ପର୍ଯ୍ୟନ୍ତ ସେ ଜାତୀୟ ଚାମ୍ପିୟନ ରହିଥିଲେ । 
 ୧୯୮୦-୮୧ ମସିହାରେ ନିଉଜିଲ୍ୟାଣ୍ଡର ଅକଲାଣ୍ଡ ସହରରେ ଅନୁଷ୍ଠିତ ହୋଇଥିବା ରାଷ୍ଟ୍ରମଣ୍ଡଳ ଖେଳରେ ୫୬ କିଲୋ ଓଜନ ବର୍ଗରେ ସେ ରୌପ୍ୟପଦକ ହାସଲ କରିଥିଲେ । 
 ୧୯୮୨ ମସିହାରେ ଅଷ୍ଟ୍ରେଲିଆର ବ୍ରିସବେନଠାରେ ଅନୁଷ୍ଠିତ ହୋଇଥିବା ରାଷ୍ଟ୍ରମଣ୍ଡଳ ଖେଳରେ ସେ ରୌପ୍ୟପଦକ ହାସଲ କରିଥିଲେ । 
 ୧୯୮୨ମସିହାରେ ସେ ଅର୍ଜୁନ ପୁରସ୍କାର ଲାଭ କରିଥିଲେ । ଏହି ପୁରସ୍କାର ପାଇବାରେ ମିନତି ମହାପାତ୍ରଙ୍କ ପରେ ସେ ଦ୍ୱିତୀୟ ଓଡ଼ିଆ ଥିଲେ । 
 ୧୯୮୧(ନାଗୋୟା) ଓ ୧୯୮୩(ଡାମାସକସ) ଏସୀୟ ଚାମ୍ପିୟନସିପରେ ସେ ବ୍ରୋଞ୍ଜ ପଦକ ହାସଲ କରିଥିଲେ । 
 ୧୯୯୦ ଏସୀୟ କ୍ରୀଡାରେ ସ୍ୱର୍ଣ୍ଣପଦକ ହାସଲ କରିଥିଲେ । 
 ୧୯୮୨ ପାକିସ୍ତାନ ଜାତୀୟ କ୍ରୀଡାରେ ପେସାୱରଠାରେ ସ୍ୱର୍ଣ୍ଣପଦକ ହାସଲ କରିଥିଲେ ।

ସମ୍ମାନ ଓ ପୁରସ୍କାର 
 ଅର୍ଜୁନ ପୁରସ୍କାର - ୧୯୮୨
 କମଳ ଗାଙ୍ଗୁଲି ମେମୋରିଆଲ ଲାଇଫ୍ ଟାଇମ୍ ଆଚିଭମେଣ୍ଟ ଆୱାର୍ଡ଼(ସହୀଦ ସ୍ପୋର୍ଟିଂ, ଭୁବନେଶ୍ୱରଦ୍ୱାରା ପ୍ରଦତ୍ତ) - ୨୦୧୫

ଆଧାର 

ଜୀବିତ ବ୍ୟକ୍ତି
ଖେଳ
ଅର୍ଜୁନ ପୁରସ୍କାର ସମ୍ମାନିତ
ନେପାଳି ଭାଷା ନେପାଳରେ କୁହାହେଉଥିବା ଏକ ଭାଷା ।
ନେପାଳି ଭାଷା ସିକ୍କିମ ରାଜ୍ୟର ସରକାରୀ ଭାଷା ଅଟେ |

ଇତିହାସ

ସାହିତ୍ୟ

ଆଧାର

ବାହାର ତଥ୍ୟ 

 Romanized Nepali Unicode Keyboard  developed by OOPSLite Technologies
 Jokes in Nepali 
 Type In Nepali Unicode
 Nepali Unicode Romanized
 Nepali Unicode Traditional
 A set of free tools for typing, web search and email in Unicode Nepali
 A List of Nepali Unicode Converting Sites
 A set of free materials for learning Nepali
 How to write Nepali 
 Download Nepali Fonts
 Nepali alphabets, pronunciation and script
 Lipikaar Online Nepali Editor

ଭାଷା
ସୁରେନ୍ଦ୍ର ପାଟଯୋଶୀ (ଜନ୍ମ: ୫ ଅପ୍ରେଲ ୧୯୪୧) ଜଣେ ଓଡ଼ିଆ ରାଜନୀତିଜ୍ଞ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ୧୯୯୦ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ କୋକସରା ବିଧାନ ସଭା ନିର୍ବାଚନ ମଣ୍ଡଳୀରୁ ୧୦ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।

ଜନ୍ମ, ପରିବାର ଓ ଶିକ୍ଷା 
ସୁରେନ୍ଦ୍ର ପାଟଯୋଶୀ ୧୯୪୧ ମସିହାର ଅପ୍ରେଲ ୫ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ପରମାନନ୍ଦ ପାଟଯୋଶୀ ଓ ପତ୍ନୀଙ୍କ ନାମ ସୌଭାଗ୍ୟ ମଞ୍ଜରୀ ପାଟଯୋଶୀ ।

ରାଜନୈତିକ ଜୀବନ 
ସୁରେନ୍ଦ୍ର ପାଟଯୋଶୀ ଓଡ଼ିଶା ରାଜନୀତିରେ ଜନତା ଦଳର କର୍ମୀ ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଛନ୍ତି ।

ଆଧାର 

୧୯୪୧ ଜନ୍ମ
ଜୀବିତ ବ୍ୟକ୍ତି
ଓଡ଼ିଆ ଲୋକ
କଳାହାଣ୍ଡି ଜିଲ୍ଲାର ଲୋକ
୧୦ମ ଓଡ଼ିଶା ବିଧାନ ସଭାର ସଭ୍ୟ
କିଶୋର ମହାପାତ୍ର (ମୃତ୍ୟୁ: ୨୯ ମଇ ୨୦୨୩) ଜଣେ ଓଡ଼ିଆ ନାଟ୍ୟକାର ଥିଲେ, ଯିଏକି ଅନେକ ଯାତ୍ରା ନାଟକ ରଚନା କରିଥିଲେ । ୧୯୭୭ ମସିହାରୁ ସେ ରାଢ଼ଙ୍ଗ ଅପେରାରେ ପ୍ରଥମ ଥର ପାଇଁ ଯାତ୍ରାନାଟକ ରଚନା କରିବା ଆରମ୍ଭ କରିଥିଲେ । ପରବର୍ତ୍ତୀ ସମୟରେ ସେ ତୁଳସୀ ଗଣନାଟ୍ୟ, ଗୌରୀ ଗଣନାଟ୍ୟ, ଶିବାନୀ ଗଣନାଟ୍ୟ, ପାର୍ବତୀ ଗଣନାଟ୍ୟ, ତ୍ରିନାଥ ଗଣନାଟ୍ୟ, ବାଣେଶ୍ୱରୀ ଗଣନାଟ୍ୟ, ବାଘାଯତୀନ ଲୋକନାଟ୍ୟ, ତାରାପୁର ଅପେରା, ଉତ୍ତରକୂଳ ଅପେରା ଆଦିରେ ନାଟକ ରଚନା କରିଥିଲେ ।

ବ୍ୟକ୍ତିଗତ ଜୀବନ 
କିଶୋର ମହାପାତ୍ର ଜଗତସିଂହପୁର ଜିଲ୍ଲାର ରଘୁନାଥପୁର ବ୍ଲକ ଅନ୍ତର୍ଗତ ରେଢ଼ୁଆ ଗ୍ରାମରେ ସେ ଜନ୍ମଗ୍ରହଣ କରିଥିଲେ । ସେ ପେଶାରେ ଜଣେ ଇଞ୍ଜିନିୟର ଥିଲେ ଏବଂ ଭୁବନେଶ୍ୱରସ୍ଥିତ ମହିଳା ପଲିଟେକନିକରେ ସେ କାର୍ଯ୍ୟ କରିଥିଲେ । ଯାତ୍ରା ପାଇଁ ନାଟକ ଲେଖିବା ପୂର୍ବରୁ ସେ ଅନେକ ଥିଏଟର ନାଟକ ରଚନା କରିଥିଲେ । ତାଙ୍କ ପୁଅ ଆଶୁତୋଷ ମହାପାତ୍ର ଜଣେ ଜଣେ ନାଟ୍ୟକାର, ଅଭିନେତା ଓ ନିର୍ଦ୍ଦେଶକ, ଯିଏକି ଓଡ଼ିଆ ଯାତ୍ରା ଓ କଥାଚିତ୍ରର ନିର୍ଦ୍ଦେଶନା ଦେଇଛନ୍ତି ।

ପେଷା 
ମହାପାତ୍ର ୧୯୭୭ ମସିହାରେ ରାଢ଼ଙ୍ଗ ଅପେରାରେ ପାଣ୍ଡବ ଶତ୍ରୁ ଶ୍ରୀକୃଷ୍ଣ ନାଟକ ଲେଖିଥିଲେ ଏବଂ ପରେ ତୁଳସୀ ଗଣନାଟ୍ୟ ପାଇଁ ଚୁପ୍ ସଞ୍ଜୟ ଚୁପ୍ ଗୀତା ରଚନା କରିଥିଲେ । ଏହାପରେ ସେ ଅନେକ ଯାତ୍ରା ନାଟକ ଲେଖିଥିଲେ । ତାଙ୍କ ରଚିତ ଶେଷ ନାଟକ ଥିଲା ଆକାଶ କଇଁଆ ଚିଲିକା ମାଛ ।

ରଚିତ ନାଟକ

ଆଧାର 

ଓଡ଼ିଆ ଲୋକ
ଜଗତସିଂହପୁର ଜିଲ୍ଲାର ଲୋକ
ନାଟ୍ୟକାର
ପେଲଭିସ ପ୍ରଦାହ ରୋଗ ବା ସଂକ୍ଷେପରେ ପି.ଆଇ.ଡି. (ଇଂରାଜୀରେ Pelvic inflammatory disease or pelvic inflammatory disorder or PID) ମହିଳା ପ୍ରଜନନ ଅଙ୍ଗଶ୍ରେଣୀର ଉପର ଭାଗ ଯଥା ଜରାୟୁ, ଫାଲୋପିଆନ ଟ୍ୟୁବ ଓ ଓଭାରି ଇତ୍ୟାଦିର ସଂକ୍ରମଣକୁ କୁହାଯାଏ ।  ଅଧିକାଂଶ ସମୟରେ ଏହି ରୋଗ ଲକ୍ଷଣ ବିହୀନ ଥାଏ ।  ଯେତେବେଳେ ଲକ୍ଷଣ ଓ ଚିହ୍ନ ବାହାରିବା ବେଳେ ତଳି ପେଟରେ ଯନ୍ତ୍ରଣା, ଯୋନୀପଥ ବିସର୍ଜନ (vaginal discharge), ଜ୍ୱର, ପରିସ୍ରା କଲାବେଳେ କଷ୍ଟ, ଯୌନ ସମ୍ଭୋଗ ବେଳେ କଷ୍ଟ ଓ ଅନିୟମିତ ଋତୁସ୍ରାବ ହୁଏ ।  ପି.ଆଇ.ଡି. ରୋଗ ଚିକିତ୍ସିତ ନ ହେଲେ କ୍ରନିକ ପେଲଭିସ ଯନ୍ତ୍ରଣା, ବନ୍ଧ୍ୟା ଦୋଷ, ଅସ୍ଥାନିକ ଗର୍ଭ, ଓ କର୍କଟ ଇତ୍ୟାଦି ରୋଗ ଜଟୀଳତା ଆକାରରେ ହୁଏ । 

ସମୁଦାୟ ରୋଗୀଙ୍କ ମଧ୍ୟରୁ ୭୫ରୁ ୯୦ % କେଶରେ ନାଇସେରିଆ ଗନୋରି କିମ୍ବା କ୍ଲାମିଡିଆ ଟ୍ରାକୋମାଟିସ ଜୀବାଣୁ ସଂକ୍ରମଣଯୋଗୁ ରୋଗ ହୁଏ ।  ଏକାଧିକ ଜୀବାଣୁ ମଧ୍ୟ ସାମିଲ ହୋଇପାରନ୍ତି ।  କ୍ଲାମିଡିଆ ସଂକ୍ରମଣରୁ ୧୦ % ଓ ଗନୋରିଆ ସଂକ୍ରମଣରୁ ୪୦ % ମହିଳା ପି.ଆଇ.ଡି. ରୋଗର ଶୀକାର ହୁଅନ୍ତି ।  ସଙ୍କଟଦାୟକ ଅବସ୍ଥା ମଧ୍ୟରେ ଅଧିକ ସଂଖ୍ୟାର ଯୌନ ସାଥୀଙ୍କଦ୍ୱାରା ଓ ନିଶା ସେବନ ଯୋଗୁ ଏହି ରୋଗ ବ୍ୟାପିଯାଏ ।  ଯୋନୀପାଥ ଡୁସ ମଧ୍ୟ ସଙ୍କଟ ସୃଷ୍ଟି କରେ ।  ପ୍ରଦର୍ଶିତ ଚିହ୍ନ ଓ ଲକ୍ଷଣ ସାହାଯ୍ୟରେ ସ୍ୱାଭାବିକ ଭାବେ ରୋଗ ନିର୍ଣ୍ଣୟ କରାଯାଏ ।  ପିଲା ଧାରଣ କ୍ଷମତା ଥିବା ସମସ୍ତ ମହିଳାଙ୍କର ତଳିପେଟ ଯନ୍ତ୍ରଣା ହେଉଥିଲେ ଏହି ରୋଗ ବିଚାରକୁ ନେବାକୁ ସୁପାରିସ କରାଯାଏ ।  ଲାପାରୋସ୍କୋପିକ ଅପରେସନ କଲାବେଳେ ଫାଲୋପିଆନ ଟ୍ୟୁବରେ ପୂଜ ପାଇଲେ ପି.ଆଇ.ଡି. ଥିବା ନିଶ୍ଚିତ କରାଯାଏ ।  ଅଲଟ୍ରାସାଉଣ୍ଡ ମଧ୍ୟ ରୋଗ ନିର୍ଣ୍ଣୟରେ ସାହାଯ୍ୟ କରେ ।  

ଏହି ରୋଗ ନ ହେବା ନିମନ୍ତେ ଯୌନ ସମ୍ଭୋଗ ବାଦ ଦେବା ବା ଅଳ୍ପ ଯୌନ ସାଥୀ ରଖିବା ଓ କଣ୍ଡୋମ ବ୍ୟବ‌ହାର କରିବା ଉଚିତ ।  କ୍ଲାମିଡିଆ ପ୍ରବଣ ମହିଳାମାନଙ୍କର ସ୍କ୍ରିନିଙ୍ଗ କରି ଆବଶ୍ୟକ ଚିକିତ୍ସା କଲେ ପି.ଆଇ.ଡି. ସଙ୍କଟରୁ ରକ୍ଷା ମିଳେ ।  ରୋଗ ସନ୍ଦେହ କଲାମାତ୍ରେ ଚିକିତ୍ସା ସଙ୍ଗେ ସଙ୍ଗେ ଆରମ୍ଭ କରିବାକୁ ଉପଦେଶ ଦିଆଯାଏ ।  ମହିଳାର ଯୌନସାଥୀଙ୍କୁ ମଧ୍ୟ ଚିକିତ୍ସା କରିବା ଆବଶ୍ୟକ ।  ସାମାନ୍ୟ ବା ମଧ୍ୟମ ଧରଣର ବେମାରୀ ହୋଇଥିଲେ ଗୋଟିଏ ଡୋଜ ସେଫଟ୍ରିଆକସନ ଆଣ୍ଟିବାୟୋଟିକ ସ‌ହିତ ୨ ସପ୍ତାହ ନିମନ୍ତେ ଡକ୍ସିସାଇକ୍ଲିନ ଓ ମେଟ୍ରୋନିଡାଜୋଲ ପାଟିବାଟେ ଦିଆଯାଏ ।  ୩ ଦିନ ମଧ୍ୟରେ କିଛି ଉନ୍ନତି ନ ହେଲେ ବା ସାଙ୍ଘାତିକ ବେମାରୀ ହୋଇଥିଲେ ଶୀରାମାଧ୍ୟମ ଆଣ୍ଟିବାୟୋଟିକ ଦିଆଯାଏ । 

ସନ ୨୦୦୮ରେ ସାରା ପୃଥିବୀରେ ୧୦୬ ନିୟୁତ କ୍ଲାମିଡିଆ ଓ ୧୦୬ ନିୟୁତ ଗନୋରିଆ କେଶ ଲିପିବଦ୍ଧ ହୋଇଥିଲା ।  ପି.ଆଇ.ଡି. ରୋଗ ସଂଖ୍ୟା କିନ୍ତୁ ନିରୁପିତ ହୋଇ ନାହିଁ ।  ହିସାବ କରି ଦେଖାଯାଇଛି, ଏହି ରୋଗ ବାର୍ଷିକ ୧.୫ % ମହିଳାଙ୍କୁ ଆକ୍ରମଣ କରେ ।  ଆମେରିକାରେ ବାର୍ଷିକ ଏକ ନିୟୁତ ଲୋକ ପି.ଆଇ.ଡି.ର ଶୀକାର ହୁଅନ୍ତି ।  ଏକ ଆଇ.ୟୁ.ଡି. ଡାଲକନ ସିଲ୍‌ଡ ବ୍ୟବ‌ହାର ଯୋଗୁ ୧୯୭୦ ମସିହାରେ ପି.ଆଇ.ଡି. ହାର ବୃଦ୍ଧି ପାଇଥିଲା ।  ପ୍ରଚଳିତ ଆଇ.ୟୁ.ଡି. ଯୋଗୁ ଏକ ମାସ ପରେ ସେହି ସମସ୍ୟା ହେଉ ନାହିଁ ।

ଆଧାର 

ଚିକିତ୍ସା ବିଜ୍ଞାନ
ସୁଧାକର ବସନ୍ତଙ୍କ ନିର୍ଦ୍ଦେଶନାରେ ନିର୍ମିତ ଓଡ଼ିଆଚଳଚ୍ଚିତ୍ର  କିଏସେ ଡାକୁଛି କୋଉଠି ମତେ ୨୦୧୧ ମସିହାରେ ମୁକ୍ତିଲାଭ କରିଥିଲା ।

ଅଭିନୟରେ 
ଓଡ଼ିଆଚଳଚ୍ଚିତ୍ର ‘କିଏସେ ଡାକୁଛି କୋଉଠି ମତେ’ରେ ଅଭିନୟ କରିଥିବା ପ୍ରମୁଖ କଳାକାର ହେଲେ: 
 ଅନୁଭବ ମହାନ୍ତି 
 ବର୍ଷା ପ୍ରିୟଦର୍ଶିନୀ
 ବିଜୟ ମହାନ୍ତି
 ସୋମେଶ ମହାନ୍ତି
 କଶ୍ମିରା ଶାହ

ଆଧାର

ବାହାର ଆଧାର 
 

୨୦୧୧ର ଓଡ଼ିଆ କଥାଚିତ୍ର
କଥାଚିତ୍ର ପ୍ରକଳ୍ପରେ ଉନ୍ନତ ହେବାକୁ ଥିବା ପ୍ରସଙ୍ଗ
ଶାଶୁଘର ଚାଲିଯିବି ୨୦୦୬ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ ବସନ୍ତ ସାହୁ ।

ଅଭିନୟ 
 ସିଦ୍ଧାନ୍ତ ମହାପାତ୍ର
 ନୈନା ଦାସ
 ମିହିର ଦାସ
 ଅନୁ ଚୌଧୁରୀ
 ଅପରାଜିତା ମହାନ୍ତି
 ସୁରେଶ ବଳ
 ଅକ୍ଷୟ ବସ୍ତିଆ
 ଦେବୁ ବୋଷ
 ଅନିତା ଦାସ
 ନମ୍ରତା ଦାସ
 ମୁନ୍ନା ଖାଁ
 ଗ୍ଳୋରିଆ ମହାନ୍ତି
 ପ୍ରକୃତି ମିଶ୍ର
 ସ୍ନିଗ୍ଧା ମହାନ୍ତି

ଆଧାର

ବାହାର ଆଧାର 
 

୨୦୦୬ର ଓଡ଼ିଆ କଥାଚିତ୍ର
କଥାଚିତ୍ର ପ୍ରକଳ୍ପରେ ଉନ୍ନତ ହେବାକୁ ଥିବା ପ୍ରସଙ୍ଗ
ମୁକ୍ତିୟାର୍ ଅଲ୍ଲୀ ଜଣେ ରାଜସ୍ଥାନୀ ଲୋକଗୀତ ଗାୟକ । ସେ ସୁଫି ସଙ୍ଗୀତର ମୌଖିକ ପରମ୍ପରା ମିରାସିସ୍ ସମ୍ପ୍ରଦାୟର ଜଣେ ସେମି-ନୋମାଡିକ୍ ଗାୟକ ଭାବରେ ଜଣାଶୁଣା । ତାଙ୍କ ପରିବାରର ପୁରୁଷମାନେ ଅନେକ ପିଢ଼ିରୁ ମୁଖ୍ୟତଃ ସୁଫି ସଙ୍ଗୀତ ସହିତ ଜଡ଼ିତ ଅଛନ୍ତି । ସେ କବୀର, ମୀରାବାଇ, ବୁଲେଃ ଶାହା ଭଳି କବିମାନଙ୍କର କବିତାକୁ ମୁଖ୍ୟତଃ ଗାନ କରିଥାନ୍ତି । ହଦ୍ ଅନହଦ୍ କଥାଚିତ୍ର ପାଇଁ ସେ କବୀରଙ୍କର ଅନେକ ଗୀତ ଗାଇଥିଲେ, ଯାହାକି ତାଙ୍କୁ ଲୋକପ୍ରିୟତା ଆଣିଦେଇଥିଲା । ୨୦୦୭ ମସିହାରେ ସେ ଆନ୍ତର୍ଜାତୀୟ ସଙ୍ଗୀତ କ୍ଷେତ୍ରରେ ମଧ୍ୟ କାର୍ଯ୍ୟ କରିବା ଆରମ୍ଭ କରିଥିଲେ । ସେ ଅନେକ ହିନ୍ଦୀ କଥାଚିତ୍ରରେ କଣ୍ଠଦାନ କରିଛନ୍ତି, ଯେଉଁଥିରୁ ୨୦୧୫ ମସିହାରେ ମୁକ୍ତିଲାଭ କରିଥିବା କଥାଚିତ୍ର ଫାଇଣ୍ଡି ଫେନିର ଗୀତ 'ଫେନି ରେ' ପାଇଁ ତାଙ୍କୁ ଗ୍ଲୋବାଲ୍ ଇଣ୍ଡିୟାନ୍ ମ୍ୟୁଜିକ୍ ଏକାଡେମୀ ଅୱାର୍ଡ୍ସଦ୍ୱାରା ଶ୍ରେଷ୍ଠ ନବାଗତ ଗାୟକ ଭାବରେ ପୁରସ୍କୃତ କରାଯାଇଥିଲା । ସେ ଫ୍ରେଞ୍ଚ ସଙ୍ଗୀତକାର ମଠିଆସ୍ ଡୁପ୍ଲେସାଏଙ୍କ ସହିତ ଏକ କଥାଚିତ୍ରରେ କାମ କରିଥିଲେ ।

ଆଧାର

ବାହାର ଆଧାର 
 

ଜୀବିତ ବ୍ୟକ୍ତି
ଭାରତୀୟ ଲୋକଗୀତ ଗାୟିକା
କେନ୍ଦରା ହେଉଛି ଏକ ପ୍ରକାର ଛୋଟିଆ ବାଦ୍ୟଯନ୍ତ୍ର, ଯାହାକୁ ଧରି ଲୋକଟିଏ ଗାଆଁ ଗାଆଁ ବୁଲି କେନ୍ଦରା ଗୀତ ଗାଇ ମାଗଣ କରିଥାଆନ୍ତି । କେନ୍ଦରା ଶୁଖିଲା ନଡ଼ିଆ ଷଢ଼େଇ, ଗୋଧି ଚମଡ଼ା, ବାଉଁଶ ତ‌ଥା  ଘୋଡ଼ାକେଶଦ୍ୱାରା ତିଆରି କରାଯାଇଥାଏ ।

କେନ୍ଦରା ତିଆରି ପ୍ରଣାଳୀ
ମୁଖ୍ୟତଃ କେନ୍ଦରା ତିଆରି କରିବା ପାଇଁ ଗୋଟିଏ ଶୁଖିଲା ନଡ଼ିଆ ଷଢ଼େଇର ଆବଶ୍ୟକ ହୋଇଥାଏ ଯାହାର ଖୋଲା ଅଂଶକୁ ଗୋଧି ଚମଡ଼ାଦ୍ୱାରା ଘେରାଯାଇ ବନ୍ଦ କରାଯାଏ । ଏହି ଷଢ଼େଇରେ ଗୋଟିଏ କ୍ଷୁଦ୍ର କଣାଟିଏ କରି ବାଉଁଶଟିଏ ଯୋଡ଼ାଯାଏ ଏବଂ ଘୋଡ଼ାକେଶକୁ ସୂତା ଭାବରେ ବ୍ୟବ‌ହାର କାରଯାଇଥାଏ । ଅନ୍ୟ ଏକ ଘୋଢ଼କେଶକୁ ଶକ୍ତ କରି ବାଉଁଶକାଠି କିମ୍ବା ଅନ୍ୟ କୌଣସି ବସ୍ତୁରେ ଧନୁ ଆକରରେ ବନ୍ଧାଯାଏ ଏବଂ ସେହି ଧନୁ ଆକରରେ ବନ୍ଧାଯାଇଥିବା ଘୋଡ଼ାକେଶକୁ କେନ୍ଦରରେ ଲାଗିଥିବା ଘୋଡ଼ାକେଶ ଉପରେ ଘସିଲେ ସେଥିରୁ ଏକ କରୁଣ ସ୍ୱର ବାହାରିଥାଏ ।

ବ୍ୟବ‌ହାର
ଯୋଗୀମାନେ ମୁଖ୍ୟତଃ ଏହାର ବ୍ୟବ‌ହାର କରିଥାନ୍ତି । କେନ୍ଦରାଟିଏ ହାତରେ ଧରି ବଜାଇ ବଜାଇ ଯୋଗୀପିଲାମାନେ ଗାଁ ଦାଣ୍ଡକୁ ଆସୁଥିଲେ ଏବଂ ଘର ଘର ବୁଲି କେନ୍ଦରା ବଜାଇ ମାଗଣ କରୁଥିଲେ । କେନ୍ଦରାର କରୁଣ୍ୟ ସ୍ୱର ସାଙ୍ଗକୁ ସେମାନଙ୍କ କଣ୍ଠରୁ ଝରି ପଡ଼ୁଥିଲା ଟୀକା ଗୋବିନ୍ଦଚନ୍ଦ୍ର ସଂଗୀତ କିଛି ଧାଡ଼ି ।

"ଭଜୁକିନା ରାମ ନାମରେ କୁମର....ଭଜୁକିନା ରାମ ନାମ....
ଭଜି ନ ପାରିଲେ କୂଳ ଚନ୍ଦ୍ରମାରେବାନ୍ଧି ନେବ କାଳଯମରେ କୁମର
ବାନ୍ଧିନେବ କାଳଯମ ।ବାଛିନେବ କଞ୍ଚା ରଖିବ ପାଚିଲାରେ କୁମର...
''ବାନ୍ଧି ନେବ କାଳଯମ ।"

ଏହି ଗୀତ ପଛରେ ରହିଛି ଏକ କିମ୍ବଦନ୍ତୀ ଯାହାକି ଜଣେ ମାଆର ଆକୁଳ ନିବେଦନ । ଯୁବରାଜ ଗୋବିନ୍ଦଚନ୍ଦ୍ରକୁ ରାଣୀ ମାଆଙ୍କର ପ୍ରବୋଧନା । ଯୁବରାଜଙ୍କ କମ ଆୟୁଷ ବିଷୟରେ ଜାଣିବା ପରେ ବିଚଳିତ ହୋଇ ପଡ଼ିଥିଲେ ରାଣୀ ମାଆ । ଆୟୁବୃଦ୍ଧି ନିମନ୍ତେ ତାଙ୍କୁ ସେ ଯୋଗୀ ରୂପରେ ସଜାଇଦେଇଥିଲେ ଏବଂ ହାଡ଼ିପାଙ୍କ ଶିଷ୍ୟତ୍ୱ ଗ୍ରହଣ କରିବାକୁ ପଠାଇଥିଲେ । ଏହି ଗୀତ ଗାଇ ଗାଇ ସେ ଯୁବରାଜଙ୍କୁ ଆଶ୍ୱାସନା ଦେବା ସ‌ହ ଭିକ୍ଷା ମାଗିବାକୁ ଯିବାବେଳେ ଏହାକୁ ଗାଇବାକୁ ସେ ଶିଖାଇଥିଲେ ।

ଓଡ଼ିଶାରେ କେନ୍ଦରାର ବ୍ୟବ‌ହାର

ଓଡ଼ିଶାରେ ଏହି ଭାବନାର ପ୍ରଚାର ପ୍ରସାର କରୁଥିଲେ ନାଥ ସଂପ୍ରଦାୟର ଯୋଗୀମାନେ । ଗୀତ ଗାଇ ଗାଇ ଲୋକଙ୍କୁ ଚେତାଇ ଦେଉଥିଲେ ଶେଷ ସମୟ ଆସିବା ପୂର୍ବରୁ କିଛି ଧର୍ମ କାମ କର । ଭଗବାନଙ୍କର ନାମ ସଂକୀର୍ତ୍ତନ କର । ନ ହେଲେ ଅବେଳରେ ବାନ୍ଧିନେବ କାଳଯମ । ସେମାନେ ଗାଁର ପାଦ ଦେଶରେ ପାଦ ଦେଉ ଦେଉ କେନ୍ଦରାର ସ୍ୱର ତ‌ଥା ସେମାଙ୍କର ମୁଖରୁ ନିସୃତ ବାଣୀ ଶୁଣି ଗାଆଁ ଲୋକମାନେ ସେମାନଙ୍କର ଆଗମନ ବିଷୟରେ ଜାଣିପାରୁଥିଲେ । ସେହି ଯୋଗୀମାନେ ପ୍ରାୟତଃ ଏକୁଟିଆ ଆସନ୍ତି କିମ୍ବା ସଂଘବଦ୍ଧ ହୋଇ ଗୀତ ଗାଇ ଗାଇ ଆସୁଥିଲେ । ଛୋଟ ଛୋଟ ଗାଆଁରେ ମଣ୍ଡପ ଉପରେ ବସୁଥିବା ବେଳେ ବଡ଼ ବଡ଼ ଗାଆଁମାନଙ୍କରେ ଘରକୁ ଘର ବୁଲି ଭିକ୍ଷାବୃତ୍ତି କରୁଥିଲେ । ସେମାନଙ୍କୁ ଯିଏ ଯାହା ଦେଲେ ସେମାନେ ତାକୁ ଖୁସିରେ ଗ୍ରହଣ କରନ୍ତି ଏବଂ ଅଧିକ କିଛି ଦାବି କରନ୍ତି ନାହିଁ । ସାଧରଣତଃ ଉପକୂଳ ଓଡ଼ିଶାରେ ଏମାନେ ଦେଖାଯାଉଥିଲେ ।

ଏମାନେ ପଶ୍ଚିମ ବଙ୍ଗରୁ ଶରଣାର୍ଥୀ ଭାବେ ଓଡ଼ିଶାକୁ ଆସି ଜଗତସିଂହପୁର, ଯାଜପୁର, ଢେଙ୍କାନାଳ, କେନ୍ଦ୍ରାପଡ଼ା ଆଦି ଅଞ୍ଚଳରେ ବସତି ସ୍ଥାପନ କରିଥିଲେ । ଗାଁରୁ ଗାଁକୁ ବୁଲି ବୁଲି କେନ୍ଦରା ବଜାଇ ଗୀତ ଗାଇ ସେମାନେ ଚାଉଳ ଓ ଅର୍ଥ ସଂଗ୍ରହ କରୁଥିଲେ । ପୌରାଣିକ କଥାବସ୍ତୁ ଉପରେ ଆଧାରିତ ଖୁଲଣା ସୁନ୍ଦରୀ, ଟୀକା ଗୋବିନ୍ଦଚନ୍ଦ୍ର ସଂଗୀତ ଗାଇ ଭିକ୍ଷା ମାଗୁଥିଲେ । କେନ୍ଦ୍ରପଡ଼ାର ଡେରାବିଶ, ମହାକାଳପଡ଼ା, ପଟ୍ଟାମୁଣ୍ଡାଇ, ରାଜନ‌ଗର ଆଦି ବ୍ଲକର ୫୦ରୁ  ଉର୍ଦ୍ଧ୍ୱ ଗ୍ରାମରେ ପ୍ରାୟ ଅଧିକାଂଶ ପରିବାର ଏହି ବୃତ୍ତିକୁ ଆପଣାଇଥିଲେ । ହେଲେ ଧିରେ ଧିରେ ଏଥିପ୍ରତି ଲୋକଙ୍କର ଆଦର କମିଗଲା । ନୂତନ ପିଢ଼ୀ ଏହାକୁ ଶିଖିବାକୁ ଆଗ୍ରହ ପ୍ରକାଶ କଲେ ନାହିଁ । ଏହିରୁ କମ ଆୟ ହେଉଥିବାରୁ ସେମାନେ କାମ ଛାଡ଼ିଦେବାକୁ ବାଧ୍ୟ ହେଲେ ଏବଂ ଅନ୍ୟ ବୃତ୍ତି ଗ୍ରହଣ କଲେ । ଏବେ ଏହା ଲୁପ୍ତପ୍ରାୟ ଅବସ୍ଥାରେ । ଯାହା କେବଳ କେତେଜଣ ହାତଗଣତି ଲୋକ ଏହ ଉପରେ ନିର୍ଭର କରି ଚାଳୁଥିବା ବେଳେ ପରମ୍ପରା ବଞ୍ଚାଇ ରଖିଛନ୍ତି ।

ଏବେ ଏହି ଯୋଗୀମାନେ ପ୍ରାୟତଃ ମହାଶିବରାତ୍ରି ପୂର୍ବରୁ ଆସି ଭିକ୍ଷା କରି ନେଉଛନ୍ତି ଏବଂ ମହାଶିବରାତ୍ରିରେ କପିଳାସ ପିଠରେ ପୂଜାର୍ଚ୍ଚନାରେ ଏହି ଭିକ୍ଷାରାଶି ନିୟୋଜନ କରୁଛନ୍ତି ।

ଆଧାର
ପାରମ୍ପରିକ ସଙ୍ଗୀତ 
ପାରମ୍ପରିକ ବାଦ୍ୟଯନ୍ତ୍ର
କୈଲା ଦେବୀ ମନ୍ଦିର ,ଭାରତୀୟ ରାଜ୍ୟ ରାଜସ୍ଥାନର କରୌଲି ଜିଲ୍ଲାର କଇଲା ନାମକ ଗ୍ରାମରେ ଥିବା ଏକ ହିନ୍ଦୁ  ମନ୍ଦିର । ଏହାର ନିକଟବର୍ତୀ ସହର କରୌଲି ଏଠାରୁ 23 କିଲୋମିଟର ଦୂରରେ ଅବସ୍ଥିତ । କୈଲା ଦେବୀ ମନ୍ଦିର କାଲିସିଲ ନଦୀର ତଟ ନିକଟରେ ଅବସ୍ଥିତ ।

ଇତିହାସ 
ଏହି ମନ୍ଦିରର ଆରାଧ୍ୟା ଦେବୀ କଇଲା ଦେବୀ । ଏହା ଏକ ମାର୍ବଳ ନିର୍ମିତ ମୂର୍ତି । ମନ୍ଦିରରେ ଏକ ଦୀର୍ଘ ଅଗଣା ରହିଛି ।  ଏଠାରେ ଭକ୍ତମାନେ ବହୁ ସଂଖ୍ୟାରେ ଲାଲ ରାଗର ପତାକା ସ୍ଥାନିତ କରିଥାନ୍ତି । ଚୈତ୍ର ମାସରେ ଏଠାକୁ ଭାରତର ସବୁ ସ୍ଥାନରୁ , ବିଶେଷ କରି ଉତ୍ତର ପ୍ରଦେଶ , ମଧ୍ୟପ୍ରଦେଶରୁ ଆସିଥାନ୍ତି । ଏହି ସମୟରେ ଏଠାରେ ଏକ ମେଳା ମଧ୍ୟ ହେଇଥାଏ । ଏହି ମେଳା 15 ଦିନ ଧରି ଚାଲିଥାଏ । ହାରାହାରି 20 ଲକ୍ଷ ଲୋକ ମେଲା ପାଇଁ ଆସୁଥିବାର ପ୍ରକାଶ ।

ଯାତାୟତ 
ଏଠାରୁ ନିକଟତମ ବିମାନ ବନ୍ଦରର ଅବସ୍ଥିତି ଜୟପୁରଠାରେ ଓ ଏହା 170 କିଲୋମିଟର ଦୂରରେ । କଇଲାଦେବୀ ରେଳପଥଦ୍ୱାରା ସଯୋଗୀତ । ପଶ୍ଚିମ ମଧ୍ୟ ରେଳପଥର ମୁମ୍ବାଇ ଦିଲ୍ଲୀ ଲାଇନ ଏହି ସହର ନିକଟ  ଦେଇ ଯାଇଛି । ଗାଙ୍ଗପୁର ସହରରେ ଏହାର ଷ୍ଟେସନ ରହିଛି । ସଡକ ପଥରେ ଏହି ସ୍ଥାନ ଆଗ୍ରା , ଦିଲ୍ଲୀ , ଜଯପୁର , ମଥୁରା ସହ ସଂଯୁକ୍ତ ।

Climate 
ଗ୍ରୀଷ୍ମ କାଳରେ ଏଠାରେ ତାପମାତ୍ରା 47 ଡିଗ୍ରୀ ଯାଏ ହେଇଥାଏ ଓ ଶୀତ ଋତୁରେ ସର୍ବନିମ୍ମ 12 ଡିଗ୍ରୀ ଯାଏ ହେଇଥାଏ ।

Nearby Places of Interest 
 କେଦାରନାଥ ଗୁମ୍ଫା ଓ ମନ୍ଦିର 

 ରନ୍ଥାମ୍ଭୋର ଅଭୟାରଣ୍ୟ

 ନାକାଶକି ଦେବୀ - ଗୋମତୀ ଧାମ 

 ଶ୍ରୀ ମହାବୀରଜୀ ମନ୍ଦିର 

 ମେହନ୍ଦିପୁର ବାଲାଜି ମନ୍ଦିର 

 ବରବାସୀ ମନ୍ଦିର

ବାହାର ଲିଙ୍କ 
 Kaila Devi Fair 
 Devasthan Vibhag Govt. of Rajasthan
 http://www.kailadevi.org/
ବେଗମ ଜାଫର ଅଲି, ସାହିବଜାଦି ସଇଦା ଫାତିମା, ଜଣେ ଭାରତୀୟ ମହିଳା ଅଧିକାର କର୍ମୀ ତଥା କାଶ୍ମୀରର ଜାମ୍ମୁ ରାଜ୍ୟର ପ୍ରଥମ ମହିଳା, ଯିଏ କାଶ୍ମୀରରେ ବିଦ୍ୟାଳୟର ଇନ୍ସପେକ୍ଟର ହୋଇଥିଲେ । ସେ ଜଣେ ଶିକ୍ଷାବିତ, ମହିଳା ମୁକ୍ତି କାର୍ଯ୍ୟକର୍ତ୍ତା, ଶିକ୍ଷା ବିଭାଗର ଉପ ନିର୍ଦ୍ଦେଶକ ଏବଂ ପରେ ଭାରତୀୟ ଜାମ୍ମୁ କାଶ୍ମୀରର ଜଣେ ବିଧାୟକ ଥିଲେ । ସେ ଅଲ ଇଣ୍ଡିଆ ମହିଳା ସମ୍ମିଳନୀର କାର୍ଯ୍ୟକଳାପ ସହିତ ଜଡିତ ଥିଲେ ଏବଂ ବିଭାଜନ ପୂର୍ବରୁ ଏହାର ସଚିବ ଥିଲେ, କିନ୍ତୁ ମହମ୍ମଦ ଅଲ୍ଲୀ ଜିନ୍ନା ଏବଂ ତାଙ୍କ ଭଉଣୀ ଫାତିମା ଜିନ୍ନାଙ୍କ ସହ କାଶ୍ମୀରରେ ଏକ ସାକ୍ଷାତ ତାଙ୍କୁ  ପରିବାର ପରିଦର୍ଶନ କରିଥିଲା । ସ୍ୱାଧୀନତା ପୂର୍ବ ଭାରତରେ ମହିଳା ମୁକ୍ତି ଆନ୍ଦୋଳନ ଉପରେ ତାଙ୍କର ଉଦ୍ୟମକୁ ଧ୍ୟାନ ଦେବା ପାଇଁ ସେ ସମ୍ମିଳନୀ ଛାଡିଥିଲେ ।

ଜୀବନୀ
ବେଗମ ଜାଫର ଅଲି ୧୯୦୧ ମସିହାରେ ମହାରାଜା ହରି ସିଂଙ୍କ ଶାସନ କାଳରେ ଗୃହ ତଥା ନ୍ୟାୟିକ ମନ୍ତ୍ରୀ ଖାନ ବାହାଦୁର ଆଗ ସୟଦ ହୁସେନ୍ ଠାକୁରଙ୍କ ଘରେ ଜନ୍ମ ଗ୍ରହଣ କରିଥିଲେ । ସେ ୧୯୨୫ ମସିହାରେ ବାଳିକା ମିଶନ ହାଇସ୍କୁଲ (ବର୍ତ୍ତମାନର ମଲ୍ଲିନ୍ସନ୍ ବାଳିକା ବିଦ୍ୟାଳୟ)ରେ ଶିକ୍ଷକ ଭାବରେ ନିଜର କ୍ୟାରିଅର ଆରମ୍ଭ କରିଥିଲେ । ମହିଳାଙ୍କ ଅଧିକାରରେ ଜଣେ ଦୃଢ ବିଶ୍ୱାସୀ ଜାଫର ଅଲି, ଉପତ୍ୟକାରେ ବାଳିକାମାନଙ୍କ ଶିକ୍ଷା ବିଷୟରେ ସଚେତନତା ସୃଷ୍ଟି କରିବା ପାଇଁ ଘର ଦ୍ୱାରକୁ ଯାଇ ଶିକ୍ଷା ମାଧ୍ୟମରେ ସେମାନଙ୍କୁ ସଶକ୍ତ କରିବାକୁ ସ୍ଥିର କରିଥିଲେ । ସାର୍ବଜନୀନ କାର୍ଯ୍ୟକ୍ରମରେ ତାଙ୍କର ଭାଷଣ ସେହି ଝିଅମାନଙ୍କୁ ବିଦ୍ୟାଳୟକୁ ପଠାଇବା ଆରମ୍ଭ କରିଥିବା ମହିଳାମାନଙ୍କ ମଧ୍ୟରେ ଉତ୍ସାହ ସୃଷ୍ଟି କରିଥିଲା । ବେଗମ ଭାରତର କାଶ୍ମୀର ଅଞ୍ଚଳରେ ଅବସ୍ଥାପିତ ଏକ ଆଫଗାନିସ୍ତାନ ପରିବାରର ସ୍କୋନ ଆଗା ଜାଫର ଅଲି କିଜିଲବାଶଙ୍କୁ ବିବାହ କରିଥିଲେ । ଏହି ଦମ୍ପତିଙ୍କର ତିନି ପୁଅ ଥିଲେ, ଆଗା ନାସିର ଅଲି- IAS, ଜଣେ ସରକାରୀ କର୍ମଚାରୀ ଯିଏକି ୧୯୭୭ ମସିହାରେ ଭାରତର ଶ୍ରମ ସଚିବ ଭାବରେ ଅବସର ନେଇଥିଲେ, ଆଗା ଶୈକତ ଅଲି, ଯିଏ ୧୯୪୭ ମସିହାରେ ଭାରତ ବିଭାଜନ ସମୟରେ ପାକିସ୍ତାନର ନାଗରିକ ସେବାରେ ଯୋଗ ଦେଇଥିଲେ । ବେଗମଙ୍କ ସାନପୁଅ ହେଉଛନ୍ତି ଆଗା ଆଶରଫ ଅଲି, ଜଣେ ଶିକ୍ଷାବିତ ଯିଏ ଜାମ୍ମୁ କାଶ୍ମୀରରେ ଉଚ୍ଚଶିକ୍ଷା କମିଶନର ଭାବରେ ଅବସର ନେଇଥିଲେ । ଦି ଭିଲେଡ୍ ସୁଟ୍: ସଂଗୃହିତ କବିତା, ନାତି ଆଗା ସହିଦ ଅଲିଙ୍କଦ୍ୱାରା ଲିଖିତ ଏକ ପୁରାତନ କାଶ୍ମୀର-ଆମେରିକୀୟ କବି ଯିଏକି ବେଗମଙ୍କ ସ୍ମୃତିରେ ଏକ କବିତା ଉପସ୍ଥାପନ କରିଛନ୍ତି । ୧୯୮୭ ମସିହାରେ ଭାରତ ସରକାର ତାଙ୍କୁ ପଦ୍ମଶ୍ରୀର ଚତୁର୍ଥ ସର୍ବୋଚ୍ଚ ନାଗରିକ ସମ୍ମାନ ପ୍ରଦାନ କରିଥିଲେ । ପରେ ଏକ ଦୂରଦର୍ଶନ ସାକ୍ଷାତକାରରେ ସେ ସରକାରଙ୍କ ଅଗଣତାନ୍ତ୍ରିକ ନୀତିକୁ ବିରୋଧ କରି ପୁରସ୍କାର ଫେରସ୍ତ କରିବାକୁ ଘୋଷଣା କରିଥିଲେ । ୧୯୯୦ ଦଶକରେ ସେ ଆମେରିକା ଯାଇଥିଲେ ଏବଂ ୧୯୯୯ ମସିହା ମୃତ୍ୟୁ ପର୍ଯ୍ୟନ୍ତ ତାଙ୍କ ପୁଅ ଆଗା ଶୈକତ ଅଲିଙ୍କ ସହ ସେଠାରେ ରହୁଥିଲେ ।

ଆଧାର

୧୯୦୧ ଜନ୍ମ
୧୯୯୯ ମୃତ୍ୟୁ
ଭାରତୀୟ ନାରୀବାଦୀ
ନଟବର ଶତପଥୀ ଜଣେ ଓଡ଼ିଆ ଭାଷାବିତ ଓ ଗବେଷକ । ସେ ରେଭେନ୍ସା ମହାବିଦ୍ୟାଳୟରେ ଓଡ଼ିଆ ବିଭାଗର ମୁଖ୍ୟଭାବରେ କାର୍ଯ୍ୟକରିଥିଲେ ।

ସାହିତ୍ୟ ରଚନା 
 ସାରଳା ଶବ୍ଦ ଓ ସୂକ୍ତି କୋଷ
 ସାହିତ୍ୟ ଓ ବାସ୍ତବବାଦ
 ଓଡ଼ିଆ ଅଭିଧାନ
 ଭାଷାତତ୍ତ୍ୱର ରୂପଚିତ୍ର
 ତୃତୀୟ ନେତ୍ର
 ଅସମାପ୍ତ ଦ୍ୱିତୀୟା
 ଅସମାପ୍ତ ଆଲୋଚନା
 ଶବ୍ଦସିନ୍ଧୁ
 ନିୟୁ ଏଜ ଓଡ଼ିଆ ଅଭିଧାନ
 ଭାଷା ଓ ପରମ୍ପରା
 ଭାଷା ବିମର୍ଶ
 କିଶୋରୀ ଚରଣ ଦାସଙ୍କ ଶ୍ରେଷ୍ଠଗଳ୍ପ (ସମ୍ପାଦନା)
 ଓଡ଼ିଆ ପୁରାଣ ପରିଶୀଳନ

ସମ୍ମାନ ଓ ପୁରସ୍କାର 
 ବିଷୁବ ପୁରସ୍କାର, ୨୦୧୬ (ପ୍ରଜାତନ୍ତ୍ର ପ୍ରଚାର ସମିତି ପ୍ରଦତ୍ତ ପୁରସ୍କାର)
 ଝଙ୍କାର ସାହିତ୍ୟ ସମ୍ମାନ
 ସାରଳା ସମ୍ମାନ - ୨୦୧୭ (ସାରଳା ସାହିତ୍ୟ ସଂସଦଦ୍ୱାରା ପ୍ରଦତ୍ତ)
 ଗୋପୀନାଥ ନନ୍ଦ ପ୍ରବନ୍ଧ ଓ ସମାଲୋଚନା ସମ୍ମାନ, ୨୦୧୦ (ଉତ୍କଳ ସାହିତ୍ୟ ସମାଜଦ୍ୱାରା ପ୍ରଦତ୍ତ ସମ୍ମାନ)
 କଥା ଭାରତ ସମ୍ମାନ - ୨୦୧୬ (ଜୟ ଭାରତ ଫାଉଣ୍ଡେସନଦ୍ୱାରା ପ୍ରଦତ୍ତ)
 କାବ୍ୟ ସମ୍ମାନ
 ପ୍ରଫେସନ ଶ୍ରୀଧର ଦାସ ସମ୍ମାନ
 କ୍ଷେତ୍ରବାସୀ ସାହିତ୍ୟ ବିଦ୍ୟା ସମ୍ମାନ

ଆଧାର 

ଜୀବିତ ବ୍ୟକ୍ତି
ବିଷୁବ ପୁରସ୍କାର ସମ୍ମାନିତ
ଓଡ଼ିଆ ଲେଖକ
କେ. ସରସ୍ୱତୀ ଆମ୍ମା (୧୪ ଏପ୍ରିଲ ୧୯୧୯ - ୨୬ ଡିସେମ୍ବର ୧୯୭୫) ଜଣେ ମାଲାୟାଲମ ନାରୀବାଦୀ ଲେଖିକା ଥିଲେ । ତାଙ୍କର କ୍ଷୁଦ୍ରଗଳ୍ପ ଅନେକ ଆମେରିକୀୟ ଗ୍ରନ୍ଥରେ ଅନୁବାଦ ହୋଇସାରିଛି ।

ପ୍ରାରମ୍ଭ ଜୀବନ
କେ ସରସ୍ୱତୀ ଆମ୍ମା ୪ ଏପ୍ରିଲ ୧୯୧୯ ମସିହାରେ କେରଳର ତ୍ରିଭାନ୍ଦ୍ରମ ସହର ନିକଟସ୍ଥ କୁନ୍ନୁମ୍ପୁଜା ନାମକ ଏକ ଗାଁରେ ଜନ୍ମଗ୍ରହଣ କରିଥିଲେ । ସେ ତାଙ୍କ ପିତା ପୃଥମାନଭପିଲ୍ଲା ଏବଂ ମାତା କାର୍ତ୍ତିୟାନୀ ଆମ୍ମାଙ୍କର ତୃତୀୟ ଏବଂ ସାନ ଝିଅ ଥିଲେ । ୧୯୩୬ ମସିହାରେ, ସେ ପ୍ରଥମ ପଦବୀରେ ଇଂରାଜୀ ବିଦ୍ୟାଳୟ  ପରୀକ୍ଷାରେ ଉତ୍ତୀର୍ଣ୍ଣ ହୋଇଥିଲେ । ଦୁଇ ବର୍ଷ ପରେ, ସେ ତାଙ୍କର ପ୍ରଥମ କ୍ଷୁଦ୍ରଗଳ୍ପ ସଂଗ୍ରହ ପ୍ରକାଶ କରିଥିଲେ । ଅବଶ୍ୟ, ଏହି ସମୟ ପର୍ଯ୍ୟନ୍ତ, ତାଙ୍କ ପରିବାର ସହିତ ଥିବା ତିକ୍ତ ସମ୍ପର୍କ ତାଙ୍କୁ ଭାବପ୍ରବଣ କରି ଥକେଇ ଦେଇଥିଲା । ଏହା ପରବର୍ତ୍ତୀ ସମୟରେ, ତାଙ୍କ ଅଧ୍ୟୟନକୁ ପ୍ରଭାବିତ କରିଥିଲା । ପରେ ସେ ୧୯୪୦ ମସିହାରେ ତ୍ରିଭାନ୍ଦ୍ରମ ସରକାରୀ କଳା ମହାବିଦ୍ୟାଳୟରେ ଯୋଗ ଦେଇଥିଲେ। । ଭାରତର ପୂର୍ବତନ ରାଷ୍ଟ୍ରପତି କେ.ଆର. ନାରାୟଣନ ତଥା ମାଲାୟାଲମରେ ରୋମାଣ୍ଟିକ କବି ଚାଙ୍ଗାମୁଜା କୃଷ୍ଣ ପିଲ୍ଲାଇ ତାଙ୍କ କଲେଜ ସାଥୀ ଥିଲେ। । ସେ ୧୯୪୫ ମସିହାରେ ଟ୍ରାଭାନକୋରର ସ୍ଥାନୀୟ ପାଣ୍ଠି ଅଡିଟ୍ ବିଭାଗରେ ଏକ ସରକାରୀ କାର୍ଯ୍ୟ ଗ୍ରହଣ କରିଥିଲେ। । ସେ ଏହି ଚାକିରିରେ ଥିବାବେଳେ କ୍ଷୁଦ୍ର କାହାଣୀ ‘ପନ୍ନୁମ୍କୁଦମ୍’ ଲେଖିଥିଲେ ।

ସାହିତ୍ୟିକ ବୃତ୍ତି
କେ. ସରସ୍ୱତୀ ଆମ୍ମାଙ୍କର ପ୍ରଥମ କ୍ଷୁଦ୍ରଗଳ୍ପ ୧୯୩୮ ମସିହାରେ ପ୍ରକାଶିତ ହୋଇଥିଲା, ତା’ପରେ ୧୨ଟି କ୍ଷୁଦ୍ରଗଳ୍ପର ଗ୍ରନ୍ଥଖଣ୍ଡ, ଏକ ଉପନ୍ୟାସ ଏବଂ ଏକ ନାଟକ ପ୍ରକାଶିତ ହୋଇଥିଲା । ପରେ ୧୯୫୮ ମସିହାରେ, ପୁରଷାନମରିଲଥା ଲୋକମ୍ ନାମକ ଏକ ପ୍ରବନ୍ଧ ପୁସ୍ତକ ପ୍ରକାଶ ପାଇଥିଲା । ତାଙ୍କ ସମୟରେ ତାଙ୍କୁ "ପୁରୁଷ ଘୃଣାକାରୀ" ବୋଲି କୁହାଯାଉଥିଲା, କିନ୍ତୁ ପରେ ନାରୀବାଦୀ ପଣ୍ଡିତମାନେ ତାଙ୍କର ପ୍ରଶଂସା କଲେ ।

ସରସ୍ୱତୀ ଆମ୍ମାଙ୍କ କାର୍ଯ୍ୟଗୁଡ଼ିକ ଅଧିକାଂଶ ସମୟରେ ସାମାଜିକ-ରାଜନୈତିକ ବ୍ୟଙ୍ଗ ଥିଲା । ତାଙ୍କର କାର୍ଯ୍ୟଗୁଡ଼ିକ ପୁରୁଷ ଏବଂ ମହିଳାଙ୍କ ଜଟିଳ ସମ୍ପର୍କକୁ ଅନୁସନ୍ଧାନ କରିଥିଲା । ସେ ମହିଳା ଉପାସନାକୁ ମଧ୍ୟ ତୀବ୍ର ସମାଲୋଚନା କରିଥିଲେ। । ସେ ଲେଖିଛନ୍ତି, “ସ୍ତ୍ରୀ ନିଜ ସ୍ୱାମୀକୁ ଜଣେ ବ୍ୟକ୍ତି ଭାବରେ ଉପାସନା କରେ ନାହିଁ କିନ୍ତୁ ଏକ ଆଦର୍ଶ ଭାବରେ; ସ୍ୱାମୀ ପ୍ରତି ମହିଳାଙ୍କ ଭକ୍ତିର ଆଧାର ହେଉଛି ସେହି ପୁରୁଷ ପ୍ରତି ଥିବା ପ୍ରେମ ନୁହେଁ ବରଂ ନିଜର ଆତ୍ମ-ଗୁରୁତ୍ୱ ବଢାଇବାକୁ ଚେଷ୍ଟା। ” ସରସ୍ୱତୀ ଆମ୍ମାଙ୍କ କାଳ୍ପନିକର ଏକ ଚୟନ, ଏହାର କିଛି ଇଂରାଜୀରେ ଅନୁବାଦିତ, ଏକ ଭୁଲିଯାଇଥିବା ନାରୀବାଦୀଙ୍କ କାହାଣୀ ନାମରେ ପ୍ରକାଶିତ ହୋଇଥିଲା । ପ୍ରାରମ୍ଭରେ ଜାନସି ଜେମ୍ସ କୁହନ୍ତି, "କାହାଣୀରେ ସେ ପୁରୁଷ ଏବଂ ପ୍ରେମ ବିଷୟରେ ମହିଳାଙ୍କ ଭ୍ରମକୁ ଭାଙ୍ଗି ଦେଇଥିଲେ ଏବଂ ପିତୃପୁରୁଷ ତଥା ପରମ୍ପରାକୁ କଟୁ ଆକ୍ରମଣ କରି ତାଙ୍କୁ ଜଣେ ନାରୀବାଦୀ ଭାବରେ ସମ୍ମାନିତ କରିଥିଲେ।" ।

ଜୀବନ ଏବଂ ମୃତ୍ୟୁ
ତାଙ୍କ ପୁତୁରା ଚାକିରି ପାଇ ସେଠାରୁ ଚାଲିଯିବା ପରେ ସରସ୍ୱତୀ ଆମ୍ମା ସାଧାରଣ ଜୀବନରୁ ଦୂରେଇ ଯାଇଥିଲେ। । ୧୯୬୧ ମସିହାରେ ତାଙ୍କ ପୁତୁରା ମୃତ୍ୟୁ ବରଣ କଲେ, ଯାହା ସରସ୍ୱତୀ ଆମ୍ମାଙ୍କୁ ଧ୍ୱଂସ ଆଡକୁ ଠେଲି ଦେଇଥିଲା । ପରବର୍ତ୍ତୀ ବର୍ଷଗୁଡିକରେ, ୧୯୬୩ ମସିହାରେ ତାଙ୍କ ମାଙ୍କର ମୃତ୍ୟୁ ପରେପରେ ୧୯୬୭ ମସିହାରେ ଭଉଣୀର ଆତ୍ମହତ୍ୟା କରିଥିଲେ । ପରେ ୧୯୭୫ ମସିହାରେ, କେ. ସରସ୍ୱତୀ ଆମ୍ମା ନିଜ ବାସ ଭବନରେ ମୃତ୍ୟୁବରଣ କରିଥିଲେ ।

କାର୍ଯ୍ୟ

ଉପନ୍ୟାସ

 ପ୍ରେମଭଜନମ୍ (ଡାର୍ଲିଂ) - -୧୯୪୪
 ଦେବଦୁଥ (ଇଶ୍ବରଙ୍କ ଦୂତ) -୧୯୪୫

କ୍ଷୁଦ୍ରଗଳ୍ପ
 ପୋନୁମୁକୁଦମ୍ (ସୁନା ପାତ୍ର) - - ୧୯୪୬ |
 ସ୍ତ୍ରୀ ଜନ୍ମମ୍ (ଜଣେ ମହିଳା ଭାବରେ ଜନ୍ମ) - ୧୯୪୬
 କୀଜୀଭାନକରୀ (ଅଧୀନ ମହିଳା) - ୧୯୪୯
 କଲାମାଣ୍ଡିରାମ (କଳା ମନ୍ଦିର) - ୧୯୪୯
 ପେନ୍ବୁଦ୍ଧୀ (ମହିଳାଙ୍କ ବୁଦ୍ଧି) - ୧୯୫୧
 କାନାଥା ମାଥିଲ୍ (ମୋଟା କାନ୍ଥ) - ୧୯୫୩
 ପ୍ରେମା ପ୍ୟାରିଶାନମ୍ (ପ୍ରେମର ପରୀକ୍ଷଣ) - ୧୯୫୫
 ଚୁଭାନ୍ନା ପୁକ୍କାଲ୍ (ନାଲି ଫୁଲ) - ୧୯୫୫
 ଚୋଲାମାରଙ୍ଗାଲ (ଛାଇ ଗଛ) - ୧୯୫୮

ପ୍ରବନ୍ଧର ସଂଗ୍ରହ
 ପୁରଷ୍ଣମାରିଲ୍ଲା ଲୋକମ୍ (ପୁରୁଷ ବିନା ଏକ ବିଶ୍ୱ) - ୧୯୫୮

ପରବର୍ତ୍ତୀ ସମୟରେ ପ୍ରକାଶିତ
 ଏକ ଭୁଲିଯାଇଥିବା ନାରୀବାଦୀଙ୍କ କାହାଣୀ ।

ଆଧାର

୧୯୧୯ ଜନ୍ମ
୧୯୭୫ ମୃତ୍ୟୁ
ଭାରତୀୟ ନାରୀବାଦୀ ଲେଖକ
ସାନ୍ତାଦାସୀ କାଥିଆ ବାବା (10 ଜୁନ୍ 1859 - 9 ନଭେମ୍ବର 1935) ଜଣେ ନିମ୍ବର୍କା ସାମପ୍ରଦାୟ ଦାର୍ଶନିକ, ଧାର୍ମିକ ଗୁରୁ, ନିମ୍ବର୍କା ବ ଷ୍ଣବ ଏବଂ ହିନ୍ଦୁ ଧର୍ମର ମୁଖ୍ୟ ମହନ୍ତ, ଜଣେ ଆଧ୍ୟାତ୍ମିକ ନେତା ଥିଲେ। ଶ୍ରୀ ଶ୍ରୀ 108 ରାମଦାସ କାଟିଆବାବା ମୁଖ୍ୟ ଶିଷ୍ୟମାନଙ୍କ ମଧ୍ୟରୁ ଜଣେ

ଜନ୍ମ ଏବଂ ପିଲାଦିନ
ମହାରାଜ ବ୍ରଜ ବିଦ୍ୟା ମହାତ୍ମା ବ ଷ୍ଣବ ଚାଟୁ ସମ୍ପ୍ରଦାୟ ଶ୍ରୀମନ୍ତ ଶ୍ରୀ ଶ୍ରୀ 108 ସାନ୍ତାଦାସଜୀ କାଥିଆ ବାବାଜୀ ମହାରାଜଙ୍କ ନାମ ଷ୍ଣବ ସମ୍ପ୍ରଦାୟରେ ସ୍ମରଣୀୟ ଅଟେ। ଏହି ଷି କାଲପା, ସ୍ୱଳ୍ପ ଜନ୍ମିତ ବ୍ୟକ୍ତି, ହବିଗଞ୍ଜ ଜିଲ୍ଲାର ଲାଖାଇ ଉପଜିଲା ହୋର ଅଞ୍ଚଳର ବାମାଇ ଗାଁର ସମ୍ୱନ୍ତ ଜମିନ୍ଦର ବ୍ରାହ୍ମଣ ଚ owd ଧୁରୀଙ୍କ ପରିବାରରେ ଜନ୍ମଗ୍ରହଣ କରିଥିଲେ (ସେହି ସମୟରେ ପୂର୍ବତନ ସିଲହେଟ ଜିଲ୍ଲା ଲଙ୍କାରପୁର ଉପ-ବିଭାଗ, ତାପରେ ହାବିଗଞ୍ଜ ସବ-ଡିଭିଜନ, ବର୍ତ୍ତମାନ ହବିଗଞ୍ଜ ଜିଲ୍ଲା) | ତାଙ୍କ ପିତାଙ୍କ ନାମ ଶ୍ରୀହାରକିଶୋର ଚ ଧୁରୀ ଏବଂ ମାତାଙ୍କ ନାମ ଶ୍ରୀଗିରିଜାସୁଣ୍ଡାରୀ ଦେବୀ। ସାନ୍ତାଦାସଜୀଙ୍କ ଜନ୍ମ ଶୁକ୍ରବାର 10 ଜୁନ୍ 1859 ରେ ହୋଇଥିଲା। 1266 ବଙ୍ଗଳା 28 ତମ ଜ  ଶ୍ୟ, ପୁଣ୍ୟ ତିଥି ଉପରେ ଜୟଶୂ ଶୁକ୍ଲା ଦାସାମି ଦଶହରା ତାଙ୍କ ପିତା ଜଣେ ଉଜ୍ଜ୍ୱଳ ବ୍ୟକ୍ତି ତଥା ଅତ୍ୟନ୍ତ ଶୁଦ୍ଧ ବ ଷ୍ଣବ ଥିଲେ। ପିତାଙ୍କ ଏହି ଦୁଇଟି ଗୁଣ ସନ୍ଥ ସାନ୍ତାଦାସଜୀ ବାବାଜୀ ମହାରାଜଙ୍କ ଜୀବନକୁ ସଂପୂର୍ଣ୍ଣ ପ୍ରଭାବିତ କରିଥିଲା ତାଙ୍କର ପିଲାଦିନର ନାମ ଥିଲା ତାରାକିଶୋର ଚ owd ଧୁରୀ। ପିଲାଦିନରୁ ସେ ଶିଖିବାକୁ ଆଗ୍ରହ ପ୍ରକାଶ କରିଥିଲେ। ଗ୍ରାମ ବିଦ୍ୟାଳୟରେ ଶିକ୍ଷା ଆରମ୍ଭ ହୋଇଥିଲା। ସେ ଲାସ୍କରପୁର ସବଡିଭିଜନ ଇଂରାଜୀ ବିଦ୍ୟାଳୟରେ ଅଧ୍ୟୟନ କରିଥିଲେ। ଏହି ବିଦ୍ୟାଳୟ ପରେ ହବିଗଞ୍ଜ ସରକାରୀ ଉଚ୍ଚ ବିଦ୍ୟାଳୟ ହେଲା। 1874 ଖ୍ରୀଷ୍ଟାବ୍ଦ 1281 ମସିହାରେ ବଙ୍ଗଳା 14 ବର୍ଷ ବୟସରେ ସେ ଟଙ୍କା ବୃତ୍ତି ପାଇଥିଲେ। ତାଙ୍କୁ ମହାନଗର ନିଗମରେ ଭର୍ତ୍ତି କରାଯାଇଥିଲା। ସେଠାରେ ଅଧ୍ୟୟନ କରି ସେ Rs ୦, ୦୦୦ ଟଙ୍କା ବୃତ୍ତି ପାଇଥିଲେ। ସେ ପ୍ରେସିଡେନ୍ସି କଲେଜରେ ବିଏ ଶ୍ରେଣୀରେ ଆଡମିଶନ ପାଇଲେ ପରୀକ୍ଷା ଏବଂ ଭାଗବତ ଅନୁଗ୍ରହରେ ପାସ୍ କଲେ 1883 ମସିହାରେ ସେ ବି.ଏଲ୍।

ମୃତ୍ୟୁ 
1935 ରେ ସେ ସାଧାମ ଯାତ୍ରା କରିଥିଲେ। କାଟିଆବାବା କା ଷ୍ଟାନ୍, ଶ୍ରୀମନ୍ଦିର, ଭାରତ।

ସନ୍ଦର୍ଭ

ମେସିନ ଅନୁବାଦରେ ତିଆରି ପ୍ରସଙ୍ଗ